****

**Jaktinfo for elg, hjort og rådyr 2014 - Kvoter**

Kvoter for 2014 for elg og hjort er tildelt og følger av skjema som ligger på Mykland-storvald.no. Også vedlagt denne mail.

Styret vil minne om følgende:

**Hvert jaktlag er ansvarlig for å holde seg innenfor den fordeling som er gitt når det gjelder dyr som skytes**.

**Spar produksjonsdyr**. Det er sterk anbefaling om skyting av kalv, noe styret også har tatt hensyn til i årets tildeling.

Vektgrensa mellom store og små dyr er 140 kg.

Det vil gi en sterk og bærekraftig elgstamme.

Vi peker på at vi i 2014 er andre året inne i ny godkjent driftsplanperiode, slik at regelen som står i driftsplanen om overføring av kvoter, pluss/minus ett dyr gjelder.

**Fellingsavgifter 2014:**

**Voksen elg: kr 485,- Elgkalv: kr 285,-**

**Voksen Hjort: kr 370,- Hjortekalv: kr 225,-**

Avgiften skal betales til storvaldets konto: **2801 05 74635, senest 10 dager** etter jaktas avslutning for henholdsvis elg og hjort, sammen med sett elg skjema.

Vær nøye med å skrive på hvilke dyr som er felt ved innbetaling.

**Styret vil minne om at jaktlaga må være nøye med innbetaling av fellingsavgift – både med oppgave og betalingsfrist. I de siste år har det vært mange som har betalt for sent, også med unøyaktige opplysninger – dette kan få konsekvenser for tildeling av kvote neste år.**

Alle dyr over 70 kg kan det innleveres tannprøve på, på samme måte som i 201. Tannposer kan hentes i ekspedisjon på kommunehuset eller hos Torbjørn Mykland på Belland.

Posene kan leveres til Torbjørn Mykland, eller i postkassa på kommunekassa i konvolutt adressert til Martin Due Tønnessen

**Sett elg:** skal sendes til Torbjørn Mykland **senest 10 dager etter at jakt er ferdig.** Det oppfordres om å sende den pr e-post. Det går ut e-post til samtlige jaktlag med et elektronisk sett elg skjema som er enkelt å fylle ut. Da er det bare å skrive inn resultatet og sende det med e-post.

**For rådyr** er det kvotefri jakt som før.

**Hjortejakta** varer helt fram til 23/12, slik at rapport skal da sendes like på nyåret.

**Husk:** Fellingsavgift for hjort skal innbetales særskilt, husk også å angi hvilke dyr som det betales avgift for.

**Lisensjakt for ulv:** Fra første oktober er det lisensjakt på ulv i Froland. Det er da viktig at alle jegere sørger for å skaffe seg lisens som lisensjeger. Det skjer ved registrering på følgende link: <http://www.miljodirektoratet.no/no/Tjenester-og-verktoy/Database/Registrer-deg-som-lisensjeger/>

For å kunne skyte ulv må dette være i orden, og alle jegere oppfordres om å ha dette i orden.

Styret ønsker alle en god jakt.

Belland 24/9-2014

For styret i Mykland Storvald, Torbjørn Mykland